Πανεπιστήμιο του Στρασβούργου

Το Πανεπιστήμιο του Στρασβούργου (γαλλ. Université de Strasbourg, συντομογραφικώς Unistra) είναι μεγάλο δημόσιο πανεπιστήμιο στην πόλη Στρασβούργο της Αλσατίας, στη Γαλλία, με περισσότερους από 52.000 φοιτούντες και 3.300 ερευνητές.Το σημερινό ίδρυμα έχει την καταγωγή του στο παλαιό γερμανόφωνο Universität Straßburg και τη δεκαετία του 1970 διασπάσθηκε σε τρία ξεχωριστά ανώτατα εκπαιδευτικά ιδρύματα: το Πανεπιστήμιο «Λουί Παστέρ» (το μεγαλύτερο από τα τρία), το Πανεπιστήμιο «Μαρκ Μπλοχ» και το Πανεπιστήμιο «Ρομπέρ Σουμάν». Αλλά την 1η Ιανουαρίου 2009 τα τρία αυτά πανεπιστήμια συγχωνεύθηκαν και απετέλεσαν και πάλι το ενιαίο Πανεπιστήμιο του Στρασβούργου. Με 18 κατόχους Βραβείου Νόμπελ μεταξύ των αποφοίτων ή των καθηγητών του, το ίδρυμα είναι μεταξύ των καλύτερων στην Ένωση Ευρωπαϊκών Ερευνητικών Πανεπιστημίων (LERU).

 Οι απαρχές του Πανεπιστημίου του Στρασβούργου βρίσκονται σε ένα λουθηρανικό-ουμανιστικό γερμανόφωνο γυμνάσιο, το Jean Sturm Gymnasium, που ιδρύθηκε το 1538 στην πόλη από τον Γιοχάνες Στουρμ. Μετασχηματίσθηκε σε πανεπιστήμιο το 1621 και δέκα χρόνια αργότερα αναβαθμίσθηκε παίρνοντας τον τίτλο του «βασιλικού πανεπιστημίου. Ανάμεσα στους πρώτους φοιτητές του ήταν ο Γιόχαν Σέφλερ, που σπούδασε ιατρική και μετέπειτα έγινε Ρωμαιοκαθολικός και έμεινε στη ιστορία ως ο μυστικιστής ποιητής Άγγελος Σιλέσιος.Ο λουθηρανικός-προτεσταντικός χαρακτήρας του πανεπιστημίου διατηρήθηκε ακόμα και μετά την προσάρτηση της πόλεως από τον βασιλιά της Γαλλίας Λουδοβίκο ΙΔ΄ το 1681 (ένας διάσημος αργότερα φοιτητής του ήταν ο ίδιος ο Γκαίτε, το 1770/71), αλλά μετατράπηκε σε γαλλόφωνο κυρίως κατά τα χρόνια της Γαλλικής Επαναστάσεως. Το Πανεπιστήμιο του Στρασβούργου επανιδρύθηκε ως το γερμανικό Kaiser-Wilhelm-Universität το 1872, μετά τον Γαλλοπρωσικό Πόλεμο και την προσάρτηση της Αλσατίας από τη Γερμανία. Κατά την εποχή της Γερμανικής Αυτοκρατορίας το Πανεπιστήμιο επεκτάθηκε πολύ και αρκετά νέα κτήρια ανεγέρθηκαν, καθώς υπήρχε η πρόθεση το ίδρυμα να καταστεί «βιτρίνα» της κατισχύσεως του γερμανικού έναντι του γαλλικού πολιτισμού στην Αλσατία. Το 1918 η Αλσατία επιστράφηκε στη Γαλλία, οπότε οι όλοι σχεδόν οι γερμανόφωνοι καθηγητές μετανάστευσαν στη Γερμανία. Κατά τον Δεύτερο Παγκόσμιο Πόλεμο, με τη Γαλλία να έχει και πάλι καταληφθεί από τη Γερμανία, το προσωπικό και εξοπλισμός του Πανεπιστημίου του Στρασβούργου μεταφέρθηκαν στο Κλερμόν-Φεράν. Στη θέση του δημιουργήθηκε το βραχύβιο γερμανικό Reichsuniversität Straßburg. Το 1971 το Πανεπιστήμιο του Στρασβούργου χωρίστηκε σε τρία ξεχωριστά ιδρύματα, τα εξής: Πανεπιστήμιο «Λουί Παστέρ» ή Strasbourg I (το μεγαλύτερο από τα τρία) Πανεπιστήμιο «Μαρκ Μπλοχ» ή Strasbourg II Πανεπιστήμιο «Ρομπέρ Σουμάν» ή Strasbourg IIIΩστόσο την 1η Ιανουαρίου 2009 τα τρία αυτά πανεπιστήμια συγχωνεύθηκαν και απετέλεσαν και πάλι το Πανεπιστήμιο του Στρασβούργου. Εθνική και Πανεπιστημιακή Βιβλιοθήκη του Στρασβούργου «Πανεπιστημιακό Ανάκτορο» (Palais Universitaire) Αστεροσκοπείο του Στρασβούργου Βοτανικός Κήπος του Πανεπιστημίου του Στρασβούργου Μουσείο Ορυκτολογίας (με χρονολογική σειρά γεννήσεως) Ιστότοπος του Πανεπιστημίου Οι συλλογές τέχνης και επιστήμης του Πανεπιστημίου Αρχειοθετήθηκε 2010-11-24 στο Wayback Machine.